Nazymske wiki přirody tysacy wopytowarjow přiwabili
Stróža (JK/SN). Nimo přewšo rjaneho lětnjeho wjedra su tež dobre nazhonjenja minjenych lět syły wopytowarjow na mjeztym 19. nazymske wiki přirody sobotu na dworje zarjadnistwa biosferoweho rezerwata Hornjołužiska hola a haty w Stróži přiwabili.
Lětuše hesło „Kłóski z pola – wčera a dźensa“ postajowaše poskitki wikowarjow kaž tež pokazki towarstwow a rjemjeslnikow. Tak poručachu pjekarjo chlěb ze starych abo pozabytych žitnych družin a informowachu k jich pozadkam a lěpšinam. Čłonojo Stróžanskeho do- mizniskeho towarstwa Radiška demonstrowachu, kak běchu něhdy ze słomy banty pletli. Za to wužiwachu słomu starych žitnych družin. Zajim staršich kaž tež młodych wopytowarjow zbudźi pokazka, kak so kosa klepa a z njej prawje syče. Wosebita atrakcija bě předstajenje, kak su něhdy žito z pomocu młóćawy a traktora młóćili.
szl_Latn szl_Latn szl_Latn